title: ميلانو
text: ميلانو ، (ب الطاليانية: Milano) هي تاني أكبر مدينة ف الطاليان، من مورا لعاصمة روما. ميلانو جات ف الشمال د لبلاد، حدا الجبال د لألپ، و هي لعاصمة د لإقليم د لومبارديا. على حساب لإحصاء د 2021، تيسكنو ف لمدينة تقريبا 1.4 مليون د الناس. لمنطقة د ميلانو معروفة بالصناعة اللي فيها، و باللي هي لمركز د لبيع والشرا د لبلاد (فيها أكبر بورصة ف الطاليان). هي معروفة تا ب لا موض، و هي من لعواصم الربعة ف لعالم ديالها، مع باريز و لندن و نيويورك.